CELEX: 62018TN0076
Language: fi
Date: 2018-02-09 00:00:00
Title: Asia T-76/18: Kanne 9.2.2018 – CN v. parlamentti

16.4.2018   
            
            
               FI
            
            
               Euroopan unionin virallinen lehti
            
            
               C 134/25
            
         Kanne 9.2.2018 – CN v. parlamentti
   (Asia T-76/18)
   (2018/C 134/36)
   Oikeudenkäyntikieli: ranska
   
      Asianosaiset
   
   
      Kantaja: CN (edustajat: asianajajat C. Bernard-Glanz ja A. Tymen)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan tämän kanteen tutkittavaksi;
            
         
               —
            
            
               määräämään, että vastaajan on esitettävä APA-komitean (työpaikkakiusaamista ja sen ehkäisemistä käsittelevä neuvoa-antava komitea) päätelmät, kyseisen komitean kuulemien todistajien lausuntopöytäkirjat ja Euroopan parlamentin puhemiehelle APA-komitean sisäisten sääntöjen 10 artiklan nojalla toimitettu asiakirja-aineisto;
            
         
               —
            
            
               kumoamaan riidanalaisen päätöksen ja tarvittavin osin valituksen hylkäävän päätöksen;
            
         
               —
            
            
               velvoittamaan vastaajan maksamaan 68 500 euroa korvauksena kantajalle aiheutuneesta aineettomasta vahingosta;
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
               1)
            
            
               Ensimmäisen kanneperusteen mukaan riidanalaisella päätöksellä, ts. Euroopan parlamentin päätöksellä, jolla kantajan esittämä avustamispyyntö hylättiin, rikotaan Euroopan unionin perusoikeuskirjan (jäljempänä perusoikeuskirja) 41 artiklaa ja Euroopan unionin virkamiesten henkilöstösääntöjen (jäljempänä henkilöstösäännöt) 25 artiklaa eikä siinä ole noudatettu perusteluvelvollisuutta, hyvän hallinnon periaatetta, huolenpitovelvollisuutta ja oikeutta tulla kuulluksi.
            
         
               2)
            
            
               Toinen kanneperuste perustuu ilmeiseen arviointivirheeseen ja perusoikeuskirjan 31 artiklan, henkilöstösääntöjen 12a ja 24 artiklan rikkomiseen sekä huolenpitovelvollisuuden laiminlyöntiin.